Don Priestley

Don PRIESTLEY (naskiĝis en 1940) estas brita instruisto kaj eksa videoluda programisto kiu verkis pli ol 20 komercajn ludojn por la personaj komputiloj ZX81 kaj ZX Spectrum inter 1982 kaj 1989. Malgraŭ sukcesaj eldonoj por DK'Tronics, kiel 3D Tanx kaj Maziacs, Priestley revenis al sia instruada kariero en la malfruaj 1980-aj jaroj, asertante ke la okazintaj ŝanĝoj en la videoluda industrio ne plu konvenis al lia labormaniero.

Videoluda disvolvado
Ĝis 1979, Don Priestley estis instruisto. En 1981, li kaj lia filo aliĝis al nokta kurso pri la programlingvo Paskalo. Kvankam lia filo forlasis la kurson, li daŭrigis ĝin. Unu el liaj fruaj programoj estis adapto de La Ludo de Vivo de Conway, kiun estis li konvertis por sia nove aĉetita Sinclair ZX81.

Lia unua komerca ludo estis The Damsel and the Beast, inspirita de programo nomata Mugwump kaj publikigita de Bug-Byte. Pliaj ZX81-ludoj, kiujn li kreis kiel sendependa programisto, estis Dictator (sukcesa strategia videoludo poste adaptita al ZX Spectrum) kaj Mazogs (kiu estis poste reverkita por Spectrum kiel Maziacs).

Priestley aliĝis al DK'Tronics kiel direktoro en marto 1983. Tie li evoluigis 3D Tanx, kiu estis bone ricevita de kritikistoj kaj estis lia plej sukcesa ludo. DK'Tronics vendis ĉirkaŭ 5000 kopiojn ĉiumonate dum 15 monatoj. Sekvis Spawn of Evil, kiu atingis la pinton de vendolistoj en majo 1983.
Li ankaŭ verkis Popeye, videoludon pri la samnoma komiksa persono, por DK'Tronics. Eldonita en 1985, ĝi distingis sin per siaj grandegaj, koloraj grafikeroj - inter la plej grandaj jam viditaj sur ZX Spectrum.Popeye review from CRASH issue 20, September 1985; retrieved from CRASH The Online EditionPopeye review from Your Spectrum issue 19, October 1985 Ĉi tiu aparta grafika stilo okazis hazarde :

En 1986, Macmillan Publishers reeldonis Popeye kaj kontaktis Priestley por uzi la samajn teknikojn por la lanĉotitolo de ĝia nova varlabelo, Piranha Software. The Trap Door, bazita sur la animacia serio de la sama nomo, gajnis plurajn premiojn de la gazetaro kaj estis priskribita kiel unu el la plej bonaj ludoj iam eldonitaj por ZX Spectrum.

Priestley poste uzis la saman stilon en la daŭrigo Through The Trapdoor (1987), Flunky (1987) kaj Gregory Loses his Clock (1989). Tamen en la malfruaj 1980-aj jaroj, li sentis ke luddezajno moviĝis for de individuaj programistoj favore al pli grandaj disvolvaj teamoj. Tiuj ŝanĝoj ne konvenis al la labormaniero de Priestley, kaj li forlasis la videoludan industrion por reveni al instruado.

Videoludoj
Sinclair ZX81
The Damsel and the Beast (1981, Bug-Byte)
Mission of the Deep (1981, Macronics)
Dictator (1982, Bug-Byte)
Sabotage (1982, Macronics)
City Patrol (1982, Macronics)
Mazogs (1982, Bug Byte)

ZX Spectrum
3D Tanx (1982, DK'Tronics)
Meteoroids (1982, DK'Tronics)
Dictator (1983, DK'Tronics)
Maziacs (1983, DK'Tronics)
Jumbly (1983, DK'Tronics)
Spawn of Evil (1983, DK'Tronics)
Minder (1985, DK'Tronics)
Popeye (1985, DK'Tronics)
Benny Hill's Madcap Chase (1985, DK'Tronics)
The Trap Door (1986, Piranha Software)
Flunky (1987, Piranha Software)
Through the Trap Door (1987, Piranha Software)
Target (1988, Summit Software)
Up for Grabs (1988, Summit Software)
Gregory Loses His Clock (1989, Mastertronic)

Referencoj

Eksteraj ligiloj
 Don Priestley ĉe World of Spectrum
 Intervjuo kun Don Priestley Majo 1998

Kategorio:Britaj programistoj